EL
12.6.2023
Επίσημη Εφημερίδα της Ευρωπαϊκής Ένωσης
C 205/29
Διάδικοι στην υπόθεση της κύριας δίκης Ενάγων: XL Εναγόμενο: Sąd Rejonowy w Białymstoku Προδικαστικό ερώτημα Έχουν το άρθρο 2 της Συνθήκης για την Ευρωπαϊκή Ένωση, το οποίο καθορίζει τις αξίες στις οποίες βασίζεται η Ευρωπαϊκή Ένωση μνημονεύοντας τον σεβασμό του κράτους δικαίου, και το άρθρο 19, παράγραφος 1, δεύτερο εδάφιο της Συνθήκης για την Ευρωπαϊκή Ένωση, σε συνδυασμό με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, βάσει του οποίου τα κράτη μέλη διασφαλίζουν αποτελεσματική δικαστική προστασία στηριζόμενη στο δικαίωμα προσβάσεως σε ανεξάρτητο και αμερόληπτο δικαστήριο, την έννοια ότι η αρχή της ανεξαρτησίας της δικαιοσύνης αντιτίθεται σε εθνική ρύθμιση η οποία, προκειμένου να περιορίσει τις δημοσιονομικές δαπάνες, παρεκκλίνει από τον μηχανισμό καθορισμού των αποδοχών των δικαστών βάσει αντικειμενικών κριτηρίων ανεξάρτητων από αυθαίρετες παρεμβάσεις της εκτελεστικής και της νομοθετικής εξουσίας και έχει ως αποτέλεσμα τη μόνιμη μείωση του ύψους των αποδοχών των δικαστών, κατά παράβαση των συνταγματικών εγγυήσεων βάσει των οποίων οι δικαστές αμείβονται με αποδοχές ανάλογες της αξιοπρέπειας του λειτουργήματός τους και της φύσεως των καθηκόντων τους και διασφαλίζεται η ορθή απονομή της δικαιοσύνης από ανεξάρτητα δικαστήρια και ανεξάρτητους δικαστές;
Αίτηση προδικαστικής αποφάσεως την οποία υπέβαλε το Kúria (Ουγγαρία) στις 17 Μαρτίου 2023 — Nemzeti Adatvédelmi és Információszabadság Hatóság κατά UC (Υπόθεση C-169/23, Másdi (1)) (2023/C 205/33) Γλώσσα διαδικασίας: η ουγγρική Αιτούν δικαστήριο Kúria Διάδικοι στην υπόθεση της κύριας δίκης Αναιρεσείουσα, καθής πρωτοδίκως: Nemzeti Adatvédelmi és Információszabadság Hatóság Αναιρεσίβλητος, προσφεύγων πρωτοδίκως: UC Προδικαστικά ερωτήματα 1) Έχει το άρθρο 14, παράγραφος 5, στοιχείο γ', σε συνδυασμό με το άρθρο 14, παράγραφος 1, και την αιτιολογική σκέψη 62, του κανονισμού (ΕΕ) 2016/679 (2) του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (στο εξής: ΓΚΠΔ), την έννοια ότι η παρέκκλιση που προβλέπεται στο άρθρο 14, παράγραφος 5, στοιχείο γ', δεν αφορά δεδομένα που παράγονται από τον υπεύθυνο επεξεργασίας στο πλαίσιο της διαδικασίας που ο ίδιος διεξάγει, αλλά μόνον τα δεδομένα που ο υπεύθυνος επεξεργασίας έχει συλλέξει ειδικώς από άλλο πρόσωπο; 2) Σε περίπτωση που το άρθρο 14, παράγραφος 5, στοιχείο γ', του ΓΚΠΔ αφορά και τα δεδομένα που παράγονται στο πλαίσιο της διαδικασίας που διεξάγει ο ίδιος ο υπεύθυνος επεξεργασίας, έχει το δικαίωμα υποβολής καταγγελίας σε εποπτική αρχή, όπως κατοχυρώνεται στο άρθρο 77, παράγραφος 1, του ΓΚΠΔ, την έννοια ότι το φυσικό πρόσωπο που προβάλλει παράβαση της υποχρέωσης παροχής πληροφοριών δύναται με την καταγγελία αυτή να ζητήσει να εξεταστεί το κατά πόσον το δίκαιο του κράτους μέλους παρέχει κατάλληλα μέτρα για την προστασία των έννομων συμφερόντων του υποκειμένου των δεδομένων συμφώνως προς το άρθρο 14, παράγραφος 5, στοιχείο γ', του ΓΚΠΔ; 3) Σε περίπτωση καταφατικής απάντησης στο δεύτερο προδικαστικό ερώτημα, έχει το άρθρο 14, παράγραφος 5, στοιχείο γ', του ΓΚΠΔ την έννοια ότι τα «κατάλληλα μέτρα» που προβλέπονται στη διάταξη αυτή συνεπάγονται ότι ο εθνικός νομοθέτης οφείλει να μεταφέρει στο εσωτερικό δίκαιο (με κανόνα δικαίου) τα μέτρα σχετικά με την ασφάλεια των δεδομένων που προβλέπονται στο άρθρο 32 του ΓΚΠΔ; (1) (2)
Η ονομασία της παρούσας υπόθεσης είναι πλασματική.
Δεν αντιστοιχεί στο πραγματικό όνομα κανενός από τους διαδίκους.
ΕΕ 2016, L 119, σ.
1.